procesaur/Wiki.mk huggingface dataset:
Билјана Ванковска

Билјана Ванковска Цветковска (Скопје, ) — доктор на политички науки, редовна професорка и раководителка на последипломските студии по Мир и развој на Филозофскиот факултет во Скопје. Професор е и на Европскиот мировен универзитет во Шлајнинг, Австрија. Активна во невладиниот сектор и е јавен заговарач РЕКОМ - Регионална комисија за утврдување на фактите за воените злосторства на територијата на поранешна Југославија од 1991-2001. Објавено повеќе книги и 100-тина научни статии и поглавја на повеќе странски јазици. Колумнист и соговорник на медиумите во Македонија и надвор од неа.
1 Животопис
Ванковска е родена во Скопје на година. Основното и гимназиското образование ги завршила во Скопје како првенец на генерацијата. Правниот факултет во Скопје го завршила во април 1982, а веќе во 1987 и магистрирала. Докторирала во 1992 година исто така на Правниот факултет на тема за улогата на војската во политиката. Почнала да работи како судиски приправник во Општинскиот суд Скопје I, за подоцна во 1983 година да се вработи како помлад асистент на Филозофскиот факултет во Скопје. Веќе во 1993 година била избрана за доцент, пет години подоцна за вонреден професор, а потоа и двапати во 2003 и 2008 година за редовен професор. Член е на Стручниот совет за докторски студии на Универзитетот „Св. Кирил и Методиј“. Активна е и во невладиниот сектор. Во 2024 година била еден од кандидатите на Македонските претседателски избори.
2 Библиографија
Ванковска има објавено преку стотина книги, поглавја и научни статии, најголем број од нив во странство и на англиски јазик. Таа е член е на уредувачки одбори на повеќе реномирани меѓународни научни списанија (International problems, Journal of International Relations and Development, European Perspectives, Human Security, Res Militaris), а ведно таа била и прв уредник на научното списание „Безбедносни дијалози“, кое го издава Институтот за безбедност, одбрана и мир при Филозофскиот факултет во Скопје.
Таа е активна и во повеќе меѓународни научни здруженија, како IPSA, ISA, IPRA, EuPRA, IUS on Armed Forces and Society, ERGOMAS.
*''Between Past and Future: Civil-Military Relations in Post-Communist Balkan'' ... -Biljana Vankovska, Haken Wiberg
*''Civil-military Relations in the Third Yugoslavia'' - Biljana Vankovska, Håkan Wiberg
Висок Рид (Букри)

Висок Рид — археолошко наоѓалиште во битолското историско село Букри. Претставува населба од бакарно, бронзено и раноантичко време. Се наоѓа на околу 600 м од јужната страна на селото, на десниот брег на Црна Река, каде има тумба со пречник во основата од 70 м и височина од 3 м. Поголем дел од источната половина на тумбата е оштетен со ерозија од реката. Во 1980 година е извршено сондажно ископување при што во културниот слој се утврдени две фази на живеење, како и неколку нивни интерни потфази, проследени со многубројни фрагменти од керамички садови и орудија од камен, кремен и коска. Постарата е енеолитска, а помладата од бронзеното време. Наодите се чуваат во Заводот и музеј во Битола.
Во најновите истражувања откриени се културни слоеви од раната антика и се смета дека тука се наоѓа древниот македонски град Линк, кој бил родното место на Евридика, мајката на големиот војсководец Филип II Македонски, а односно баба на Александар Македонски. Овој град постоел од 6 до 2 век пред нашата ера.
Во 1954 година археологот Олга Дурацу од Битола ископала грнчарија од црно и црвено фигурално сликарство од 5 и 6 век пред нашата ера. Тука е пронајдена и ваза бел лекит, која му припаѓала на народот од Атина. Овие наоди денес се чуваат во битолскиот Завод и музеј.
Според бугарскиот археолог Васил Лахтов, за време на Првата светска војна, поточно во 1917 година, криејќи се по рововите, војници пронашле археолошки надои кои потоа биле однесени надвор од земјава, а до денес не се знае точно каде.
1 Поврзано
*Прогон — некропола од железно време;
*Букришки Вис — некропола од железно време;
*Букри;
*Список на археолошки наоѓалишта во Битолско;
ФК Миљонариос

ФК Миљонариос е професионален колумбиски фудбалски клуб со седиште во Богота, кој во моментов игра во Лига Постобон. Тие ги играат нивните натпревари на стадионот Ел Кампин.
Тимот најпрво бил создаден во 1937 година од страна на учениците од две училишта во градот Богота: "Colegio San Bartolomé" и "Instituto La Salle". Миљонариос официјално бил основан на 18 јуни 1946 година, благодарение на напорите на Алфонсо Сениор Кеведо, првиот претседател на клубот.
Миљонариос ја има освоено колумбиската лига 14 пати. Тие се, исто така, третиот колумбиски тим кој успеал да освои меѓународен турнир, Копа Мерконорте во 2001 година. Од почетокот на колумбиската фудбалска лига Миљонариос има освоено најмногу многу домашни турнири, последниот наслов им е во 2012 година по 24 години чекање.
Клубот исто така е еден од само трите екипи кои играале во првата колумбиска лига во секоја сезона од нејзиното основање, заедно со своите традиционални соперници Индепендиенте Санта Фе и Атлетико Насионал.
1 Играчи
1.1 Играчки рекорди
Играч со најмногу настапи за клубот:
Бонер Москера (1992 – 2000 / 2002 – 2006): 524 натпревари
Најдобар стрелец:
Алфредо Кастиљо (1948 – 1957): 133 погодоци (во Колумбиското првенство)
2 Титули и факти
2.1 Титули
* Колумбиско првенство (14) : 1949, 1951, 1952, 1953, 1959, 1961, 1962, 1963, 1964, 1972, 1978, 1987, 1988, 2012-II.
* Куп на Колумбија (3) : 1953, 1963, 2011.
* Копа Мерконорте (1) : 2001.
2.2 Факти
Највисока победа во државното првенство:
1963/04/07 - Миљонариос против Депортес Толима 8-3 (''Мил.: Г.Бенитез (2), Х.Ромеиро (2), Р.Писаро (2), О.Хамардо, К.Кампиљо - Тол: А.Солано'')
Највисока победа на меѓународна сцена:
Копа Либертадорес 1960/08/05 - Универсидад де Чиле (Чиле) против Миљонариос 0-6 (''М.Клингер (2), Р.Писаро (2), П.Мичели, О.Лараз'')
Највисок пораз во државното првенство''
24/07/1966 - Атлетико Насионал против Миљонариос 6-0
Највисок пораз на меѓународната сцена''
Копа Либертадорес 1964/06/07 - Индепендиенте (Арг) против Миљонариос 5-1
Најуспешна низа:
29-натпревари без пораз во сезоната 1999
Брод Пик

Брод Пик (изворно ''K3'', локално позната како ''Фајчан Кангри'') — планина на границата помеѓу Пакистан и Кина во ланецот Каракорум, дел од венецот Хималаи. Оваа планина се наоѓа на 12-то место на списокот на највисоки планини во светот со 8051 метар надморска висина. Преводот на ова име на македонски јазик значи ''„Широк врв“''. Додека пак името ''Фалчан Кангри'' не е прифатен од локалниот народ Балти.
1 Македонско искачување
Прв Македонец којшто се искачил на Броуд Пик е Сашко Кедев, на 29 јули 2022 година.
Дајро Морено

Дајро Маурисио Морено Галиндо (роден на 16 септември 1985 во Толима, Колумбија) — колумбиски фудбалер, напаѓач на Онсе Калдас и на колумбиската репрезентација.
1 Титули
1.0.1 Онсе Калдас
*Примера А (3) : Апертура 2003, Финалисасион 2009, Финалисасион 2010.
*Копа Либертадорес (1) : 2004.
1.0.2 Атлетико Насионал
*Примера А (1) : Апертура 2017.
*Рекопа Суадамерикана (1) : 2017.
Рибниц-Дамгартен (амт)

Рибниц-Дамгартен (|Ribnitz-Damgarten) — општинска заедница во округот Западна Померанија-Риген, во Мекленбург-Западна Померанија, Германија. Седиштето на општинската заедница е во Рибниц-Дамгартен.
Општинската заедница Рибниц-Дамгартен се состои од следниве општини:
# Аренсхаген-Дасков
# Рибниц-Дамгартен
# Шлемин
# Землов
Фудбалски куп на Македонија 2000-2001

Македонскиот куп во фудбал 2000-01 било 9. издание на Купот на Македонија. Во оваа сезона шампион бил Пелистер и си обезбедил место во прелиминарната квалификациска рунда во УЕФА Купот 2001-02.
1 Осминафинале
Клуб, Вк.резултат, Клуб, 1 натпревар, 2 натпревар
Слога Југомагнат, 2:1, Победа, 2:0, 0:1
Пелистер, 5:5, Силекс, 2:0, 3:5
Работнички, 3:3(1-3 пен.), Шкендија ХБ, 2:1, 1:2
Беласица, 7:1, Брегалница Штип, 6:0, 1:1
Караорман, 4:4, Борец, 3:0, 1:4
Вардар, 7:0, Напредок, 5:1, 2:0
Алумина, 2:4, Башкими, 1:0, 1:4
Цементарница 55, 8:0, Маџари Солидарност, 2:0, 6:0
2 Четвртфинале
Клуб, Вк.резултат, Клуб, 1 натпревар, 2 натпревар
Пелистер, 4:4, Вардар, 2:1, 2:3
Беласица, 1:2, Слога Југомагнат, 0:1, 1:1
Караорман, 3:1, Цементарница, 0:0, 3:1
Шкендија ХБ, 4:1, Башкими, 2:0, 2:1
3 Полуфинале
Клуб, Вк.резултат, Клуб, 1 натпревар, 2 натпревар
Шкендија ХБ, 0:6, Слога Југомагнат, 0:1, 0:5
Пелистер, 4:3, Караорман, 1:2, 3:1
4 Финале
Куп на Македонија2000-01 Победник
Пелистер 1<sup>ва</sup> титула
Евстати Чаловски

Евстати Аврамов Чаловски — македонски револуционер, деец на ВMOPO.
1 Животопис
Евстати Чаловски е роден 1885 година, во мијачката паланка Галичник, Западна Македонија. Син е на Аврам Чаловски, производител на кондиторски производи и еден од најуспешните и најпознати македонски индустријалци во Бугарија во 19. век.
Родот Чаловски и ден денешен има впечатлива улога во македонскиот општествен живот: македонскиот поет Тодор Чаловски, Лилјана Чаловска – писателка, учесничка во НОБ и член на АСНОМ, Јане Чаловски – ликовен уметник и други...
Револуционерната дејност на Евстати започнува кога тој влегува во четата на Максим Ненов, но, откако истата е разбиена на 29 мај 1903 година пребегнува во Бугарија и влегува во врховистичката чета на Сотир Атанасов, со којашто учествува во Илинденското востание во 1903 година., која по неколку битки со турскиот аскер, се распрснува на повеќе страни. Тогаш Евстати Чаловски станува четник при Мише Развигоров.
Пролетта 1904 година влегува одново во Македонија со дебарско-охридските чети на Цветко Христов и Иван Пендаровски, а потоа е четник во реканската чета на Павел Караасанов. Подоцна се населува во Бугарија и се занимава со трговија.
При избувнувањето на Првата балканска војна во 1912 година се пријавува како доброволец во Македоно-одринското ополчение, заедно со неговиот брат Манол, во Првата дебарска дружина. Во Втората балканска војна е ранет двапати, на 18., и веднаш потоа - на 20 јуни 1913 година. Носител е на орден „За храброст“ ІV степен.
Објавува и кратки спомени во списанието „Илустрација Илинден“ во 1939 година.
Умира на 4 август 1943 година во Софија.
2 Поврзано
* Тодор Чаловски
* Лилјана Чаловска
Црква „Св. Димитриј“ - Дихово

Свети Димитриј — главна селска црква во битолското село Дихово.
Локално е позната како Горна Црква и градена е како патријаршистичка за време на грчката пропаганда во селото.
1 Местоположба
Црквата е средишниот храм на селото, сместена меѓу куќите во средишниот дел на селото.
2 Архитектура
Црквата претставува мала трикорабна градба со интересно обликувана камбанарија прилепена на западната фасада. Апсидната конха од надворешната страна е карактеристична по високиот прозорец во средината и дванаесетте плитки ниши, поставени по шест лево и десно од него. На јужната фасада од црквата оставени се два посебни влезови од кои едниот комуницира со наосот, а другиот, оној источниот, служи за директно влегување во олтарниот простор. Над влезот во наосот, во полукружна ниша, постои сликана претстава, со допојасјето на Свети Димитриј. Во подножјето на овој простор, насликан во поново време испишана е годината 1830.
2.1 Фрескоживопис
Според внатрешниот изглед на црквата, може да се заклучи дека и таа најверојатно настрадала во периодот на Првата светска војна. На ѕидовите од наосот и олтарниот простор не постојат траги од ѕидно сликарство.
2.2 Икони и иконостас
Иконостасот во храмот изработен е во 1942-43 година, дело е на копаничарот Ѓорѓи Караџовски. Тој е составен од три реда на икони, кои потекнуваат од периодот помеѓу двете светски војни. На поголемиот дел од нив, испишана е 1931 годината. Сепак, како сведоштво дека црквата егзистира од постар датум се неколкуте сочувани икони од 18 и 19 век. Значајна е претставата на Распетието Христово од 1785 година, дело на познатиот корчански мајстор Константин Зограф, кој заедно со неговиот брат и близок соработник Атанас, оставиле како сведоштва на својата работа, многу насликани ансамбли и икони на териториите на денешна Албанија, Света Гора, северна Грција а присутни биле и во неколку цркви во потпелистерскиот дел, како Дихово, Велушина и Претор.
3 Галерија
4 Поврзано
* Битолско архијерејско намесништво
* Кукуречанска парохија
* Дихово
Запад-Риген

Запад-Риген (|West-Rügen) — општинска заедница во округот Западна Померанија-Риген, во Мекленбург-Западна Померанија, Германија. Седиштето на општинската заедница е во Замтенс.
Општинската заедница Запад-Риген се состои од следниве општини:
# Алтефер
# Дрешвиц
# Гингст
# Хидензе
# Клис
# Нојенкирхен
# Рамбин
# Замтенс
# Шапроде
# Трент
# Уманц
Алтефер

Алтефер (|Altefähr) — општина во округот Западна Померанија-Риген, во Мекленбург-Западна Померанија, Германија.
Општината се наоѓа на спротивната страна на протокот Штрелазунд, наспроти ханзеатскиот град Штралзунд со кого е поврзан преку Ригенскиот мост, кој го поврзува островот Риген со копното.
Витов

Витов (|Wittow) — најсеверниот полуостров на островот Риген. Витов бил одделен остров до доцниот среден век, откога е поврзан со полуостровот Јазмунд на Риген преку теснецот Шабе. Витов е најпознат по ’ртот Аркона, кој содржи остатоци на поранешниот храм на Рујаните.
ATC код N

ATC&#32;кодот&#32;N ''Нервен систем'' е дел од Анатомско Терапевтско Хемиски Систем на Класификација, систем од азбучнобројчени кодови развиен од СЗО за класификација на лековите и други медицински производи.
Кодовите за ветеринарна употреба (ATCvet кодови) можат да бидат создадени со ставање на буквата Q пред ATC кодот на повеќето човечки лекови.: QN...&#32;ATCvet кодовите без соодветни човечки АТС кодови се цитирани со почетни Q во следнава листа.
На национално ниво, ATC класификацијата може да вклучува и дополнителни кодови кои ги нема во оваа листа, која е според верзијата на СЗО.
Трент (Германија)

Трент (|Trent) — општина во округот Западна Померанија-Риген, во Мекленбург-Западна Померанија, Германија.
1 Географија
Трент се наоѓа во северозападниот дел на Мутланд, средишниот дел на германскиот остров Риген во Балтичкото Море, околу 17 километри северозападно од градот Берген на Риген. Општината на север се граничи со заливите Викер Боден и Брецер Боден, а на исток со заливот Нојендорфер Вик. Мал дел на селото Фрезен, дел од општината, се граничи со заливот Ударзер Вик.
Трент се наоѓа на старата историска трговска патека, која започнувала од Штралзунд и одела до полуостровот Витов.
1.1 Општински единици
Во општината влегуваат следниве села: Фишерзидлунг, Фрезен, Ганшвиц, Грозов, Холстенхаген, Јабелиц, Либниц, Трент, Трибкевиц, Вашвиц, Венц и Цубцов.
Холомонда

Холомонда (|Χολομών, Χολομώντας) — планина во Егејска Македонија, денес периферија Централна Македонија, Грција. Го зафаќа средшниот и источен дел на полуостровот Халкидик.
Со 1.165 м, Холомонда е највисоката планина на Халкидик. Обрасната е со густа дабова шума. На североисточното подножје се наоѓа селото Леригово, а на југозападното Полигеро.
1 Поврзано
* Холомонда — истоимена река што извира од планината
Динара

Динара (|Dinara) — планина на границата помеѓу Хрватска и Босна и Херцеговина, по која е наречен целиот венец Динариди. Има два значајни врва: Троглав (1.913 м) и истиомениот врв Динара (1.831 м). Второнаведениот врв е највисок во Хрватска и има облик на камена човечка глава. Топографската истакнатост му изнесува 728 м.
Самото име „Динара“ е од келтско потекло. Има варовнички карстен состев како и целиот венец наречен по неа.
1 Големина
Динара се протега од превојот Дерала (965 м) на северозапад до превојот Привија (1.230 м), кој се наоѓа 20 км на југоисток, кајшто почнува планината Камешница. Широка е до 10 км.
2 Клима
Динара е оддалечена само неколку десетици километри од Јадранското Море, како дел од областа Загора во Далмација, но има многу постудена планинска клима, Со просечна температура од 2 до 4 °C на врвовите, ова е меѓу најстудените места во Хрватска. Има високи просечни врнежи и 1.700-1.900 сончеви часови годишно.
На самата планина нема трајни населби, само бачила на овчарите од блиската долина на реката Цетина.
3 Туризам
За најпривлечен дел од планината се смета југозападниот масив, долг 6 км и висок до 1700 метри. Погледот на долините под планината е живописен, но нема значаен број на планинари. Исклучок е врвот Ошљак (1.706 м).
4 Фауна
На Динара живее загрозениот ендемски подвид на глодач — динарската високопланинска полјанка (''Dolomys bogdanovi longipedis'').
5 Поврзано
* Динариди
* Список на планини во Босна и Херцеговина
* Список на планини во Хрватска
6 Наводи
*
Онсе Калдас

Онсе Калдас СА, едноставно познат како Онсе Калдас, е професионален колумбиски фудбалски клуб со седиште во Манисалес, кој во моментов игра во Категорија Примера А. Тие ги играат нивните натпревари на стадионот Палогранде.
Тие беа изненадувачки победници на Копа Либертадорес во 2004 година, совладувајќи ја во финалето најтрофејната екипа во ова натпреварување Бока Хуниор, што главно се должи на одличните перформанси на Хуан Карлос Енао и Џон Вијафара. Балгодарение на тој успех тие се единствената екипа од Колумбија која триумфирала во Копа Либертадорес. Покрај тоа Онсе Калдас има освоено четири домашни првенствени титули:1950, 2003-I, 2009-I, 2010-II.
Клубот бил основан во 1961 година со спојувањето на Депортес Калдас и Депортиво Манисалес (исто така познат како Онсе Депортиво).
1 Титули
* Колумбиско првенство (4) : 1950, 2003-I, 2009-I, 2010-II.
* Копа Либертадорес (1) : 2004.
* Интерконтинентален куп : 2004-вицешампиони; пораз од Порто 7-8 на пен. (0-0 регуларен дел)
Камбуница

Камбуница (|Καμβούνια, ''Камвунија'') — планина во јужна Егејска Македонија, близу границата со Тесалија. Се наоѓа на 40 км источно од градот Гребен (Геревена). Се издига јужно од реката Бистрица, на висина од 1.615 метри кај планината Црвена Гора.
1 Населени места
На планината и во нејзината околина се среќаваат селата Дескати, Чука, Нова Чука, Черешово, Пичуга, Селисма, Вратина, Мокро, Делино, Лужани, Рахово, Лаваница, Земњач и други.
2 Поврзано
* Црвена Гора
* Серфиџе
* Олимп
Варнов

Варнов (|Warnow) — река во сојузната покраина Мекленбург-Западна Померанија во Германија. Се влева во Балтичкото Море близу градот Росток, во неговиот округ Варнеминде. Сливот на Варнов покрива 3.324 км<sup>2</sup>.
Изворот на Варнов е во Гребин, мало село на 10 километри северно од Пархим, на западниот крај од Мекленбуршката Езерска Област. Тече северно низ Штернберг, Бицов и Шван пред да стигне во Росток.
Во 2003 бил отворен првиот современ тунел со патарина, Варновскиот тунел, кој го поврзува пристаништето во Росток на источниот брег со западниот брег на реката.
Името на реката веројатно потекнува од средновековното словенско племе Варнаби, кои живееле во околината.
Зандан куле - Битола

Зандан куле — објект што се наоѓа во југозападниот дел на Битола, поточно во дворот на основното училиште „Стив Наумов“. Точни историски податоци не постојат, но првобитната намена за што била изградена, не е таа што го носи името „Зандан Куле“.
1 Изградба
Кулата била изградена од бег за лична заштита. Бегот во кулата ја чувал својата лична библиотека која опстојала до 1863/64 година кога Хисни-паша, битолскиот валија, злоупотребувајќи ја својата положба ги однел со себе. Подоцна била претворена во затвор од страна на турските власти кога биле револуционерните движења во Македонија, односно, пред Илинденското востание во неа биле затворени македонски револуционери. Оттука го добила и називот „Зандан куле“.
2 Изглед
Градена е од обичен камен и е мала по димензии. Затоа и го носи името „Зандан куле“. Во основата е правоаголна со димензии 6,50x5,35 m, дебелината на ѕидовите е од 1,08 до 1,22 метра која во повисокиот дел се стеснува на 0,98 метра. Висока е 10,95 метра. Влезот е на југозападната страна, се наоѓа на височина од 2,3 метра и бил достапен со дрвена скала. Прозорците се тесни, горниот дел на лаковите им украсени со тули и се заштитени со железни решетки.
3 Претворање во затвор
Кога кулата била претворена во затвор, во нејзината внатрешност биле извршени неколку адаптации: се направиле две ќелии од кои едната е во приземјето, а другата на катот. Под покривната конструкција се наоѓа соба за стражарите. Кулата имала и пушкарници за одбрана од напади, а по внатрешните сидини и до денес се зачувани турски натписи.
Актинија

Актинијата живее на морското дно или крај бреговите.
1 Особености
Долниот дел од телото е мускулест и проширен, актинијата е цврсто прилепена за дното и на валчестото тело полека се движат многу долгнавести пипки и со нивна помош се приближува храната кон устата што се најдува во средината. Кога на пипките (израстоците на актинијата) се стави риба или рак, за кратко време тие ќе бидат замајани, усмртени и проголтани. Актинијата со помош на пипките може да лови плен поради што уште се викаат ловни пипки.
Во ловните пипки има отров па затоа актинијата е отровна, целото тело, а особено нејзините пипки со вооружени со многу ситни отровни меурчиња и во меурчињата се наоѓаат подвиткани камшици што се испружуваат и како осилка се забиваат во телото на животното што ќе го допре актинијата. Од меурчињата се исцедува отров што ќе усмрти пленот. Меурчињата со камшици и отров се викаат копривни журкала.
Отровот е опасен за човекот, актинијата што ќе го штипне човекот ќе чувствува болка повеќе денови. Поголемо количество отров може да предизвика потешки последици (температура, повраќање).
2 Сродници на актинијата
Во морето живеат голем број корали, сродници на актинијата. Мнозинството од нив не живее поединечно туку во големи групи, наречени корални задруги. Како и сунѓерите така и коралите се размножуваат најмногу со пупење, но и со јајца. Од едниот корал израстува друг, па од него трет, а со понатамошно пупење се образуваат голем број корали кои се поврзани еден со друг. Во Јадранот живее црвениот корал. Задругите на црвениот корал имаат облик на гранка и на сите страни се гледаат како бели цветчиња, ситни корали со осум пипалца.
Скелетите на коралите се од варовник, таков е скелетот и на црвениот корал, поради убавата боја и цврстина од скелетот се прави накит, како белегзии, ѓердани и др. Скелетите на коралите прават недогледни гребени, корални острови (атоли).
3 Видови актинии
Некои видови на актинии:
*Актинија астер;
*Актинија бермуденсис;
*Актинија сулката;
*Актинија кари;
*Актинија цинереа;
*Актинија мамиларис;
*Актинија еквина;
*Актинија фисцела;
*Актинија гландулоса;
*Актинија грацилис.
4 Галерија
Кумановска Река

Кумановска Река, Кумановка или Голема Река — река во североисточна Македонија. Извира на во источниот дел на планината Скопска Црна Гора, па минува низ градот Куманово и завршува како десна притока на Пчиња. Долга е 44 км, со вкупен пад од 1.060 м, при просек од 24,1 ‰. Сливот зафаќа површина од 460 км<sup>2</sup>.
Најзначајна притока на реката е Липковска Река, на која се изградени акумулациите Липковско Езеро и Глажња. Сливот е оголен и затоа коритото е мошне водопропусно, поради што доаѓа до поплави.
1 Поврзано
* Кумановска Котлина
* Липковска Река
Ока Николов

Орхеј „Ока“ Николов (; Ербах, Западна Германија) — професионален фудбалски голман којшто настапува за Форт Лаудердејл Страјкерс во Западната американска фудбалска лига. Николов исто така настапувал и за фудбалската репрезентација на Македонија.
Тој поминал деветнаесет сезони во екипата на Ајнтрахт Франкфурт, натпреварувајќи се во 413 официјални натпревари во 13 сезони во Бундеслигата (вкупно 19).
Карлес Пујол

Карлес Пујол Сафоркада (|Carles Puyol i Saforcada; ) — поранешен шпански фудбалер кој целата професионална кариера ја минал настапувајќи за екипата на ФК Барселона. Играл на позицијата централен дефанзивен играч, но исто така по потреба може да игра на секоја одбранбена позиција особено како десен бек.
Тетовско-гостиварска епархија

Тетовско-гостиварска епархија или Полошка епархија — една од 15-те епархии на Македонската православна црква - Охридска Архиепископија. Епархијата е создадена со одлука на Светиот Архиерејски Синод на МПЦ-ОА на 17 септември 2013 година, како една од наследничките на Полошко-кумановската епархија. Епархијата ја возглавува Неговото Вископреосвештенство митрополитот Јосиф. Оваа епархија се протега на територијата на градовите: Тетово и Гостивар, како и Мавровско-реканскиот крај.
1 Митрополити
Име, Години на управување
Митрополит Тетовско-гостивараски г. Јосиф, 3 ноември 2013 - денес
Џејми Карагер

Џејмс Ли Данкан „Џејми“ Карагер (роден на ) — поранешен англиски фудбалер кој играл како одбранбен играч за Премиерлигашкиот клуб Ливерпул 17 години. Карагер ја поминал целата своја професионална фудбалска кариера во Ливерпул. Тој бил заменик капитен во клубот 10 години. Карагер е играч со најмногу настапи за Ливерпул. На 19 мај 2013 година тој настапи на својот 737-ми настап во дресот на Ливерпул. Со своите 150 настапи во европските натпреварувања го држи клупскиот рекорд.
ФК Барселона Ц

Фудбалски Клуб Барселона Ц — поранешен шпански фудбалски клуб кој се распаднал на 2 јули 2007 година. Овој младински тим на ФК Барселона, ги играл домашните натпревари на стадионот Мини Естади.
Основан во 1967 како „''Барселона Аматер''“, го усвоил името ''ФК Барселона Ц'' во 1993 година. За разлика од Англиската лига, младинските екипи во Шпанија играат во истата фудбалска пирамида како нивниот сениорски тим, без играње во одделна младинска фудбалска лига.
ФК Барселона Ц последен пат играла во четвртата лига. Клубот немал право за промоција во третата лига, поради тоа што ФК Барселона Б се натпреварувале во таа категорија. Тогашниот клупски претседател Жоан Лапорта одлучи да не го запиште тимот во ''Примера Каталана'' за сезоната 2007-08, по испаѓањето на Б тимот во четвртата лига.
1 Познати играчи
* Лионел Меси
* Франк Сонго
* Моха
* Микел Артета
* Серхио Бускетс
* Серхио Гарсија
* Фернандо Наваро
* Пепе Реина
* Педро Родригес
* Виктор Валдес
Мечкарица

Мечкарица — историско село, сместено во Пелагонија, северозападно од Битола, на левата страна на реката Шемница, на 3,5 км воздушна линија од Стрежевското Езеро. Атарот на ова село денес се води под селото Лопатица.
Во XIX век Мечкарица се наоѓало во Битолската каза на Битолска нахија. Според статистиката на Васил К’нчов во 1900 година Мечкарица имала 26 жители, додека веќе во 1905 година според Димитар Мишев, селото имало 16 жители. На Етнографската карта на Битолскиот Вилает од 1901 г. Мечкарица се води како чисто македонско село во Битолската каза на Битолскиот санџак со 3 куќи.
Според пописот од 2002 година, во селото нема жители. Денес од ова село нема остатоци, но топонимот опстојува во катастарот како земјоделски предел.
Северна Англија

Северна Англија, исто така познат како Северот на Англија е културен регион на Англија. Тоа не е официјален владин регионот, туку неформално соединување на општините. Овој регион се протега околу реката Трент на југ, до Шкотска на север.
Болоња

Болоња — град во Италија. Болоња е и главен град на истоимениот Округ Болоња и главен град на покраината Емилија-Ромања во северна Италија. Градот е најпознат по Болоњскиот универзитет, најстар во Европа, многу ценет и почитуван денеска. Како стар универзитетски град тој и понатаму е мета на многу студенти поради неговата традиција и културното богатство. Во овој град денеска студираат околу 100.000 студенти или четвртина од градското население. Стариот дел на Болоња е под заштита на Унеско.
1 Положба на градот
Болоња се наоѓа на преминот од централна кон северна Италија. Затоа стратешката положба на градот е особено поволна.
Златна папрат

Златна папрат (, syn. ''Ceterach officinarum'') — вид папрат од семејството на слезенките (''Aspleniaceae''). Се одликува со краток ризом кој продолжува со неколку зелени перјаници.
Овие папрати се застапени во Западна и Средна Европа, вклучувајќи го и Средоземниот регион. Папратот расте на карпи и малтер од камен и тули.
1 Традиционални начини на употреба
Тој се користи за правење на инфузии како диуретик.
2 Услови за растење
Папратот расте на карпести ѕидови, особено во алкални предели. Може да расте и до 2.700 м.н.в, исто така расте и на планински места, каде што обично се појавува на сончеви предели.
За разлика од другите папрати, овој вид на прапрат расте во сончеви предели и ако може да расте и без сонце доколку има влажност.
3 Наводи
*
Лозов полжав

Лозов полжав (|Helix) — класа на мекотели кои можат да се сретнат во водна и копнена животна средина. Тие се единствените мекотели кои се адаптирале за живот и на копнени услови.
1 Градба
Доколку деновите се веќе ладни полжавот нема да може да се најде на површината на земјата, бидејќи зимата ја поминува во земјата скриен во својата куќичка.
Како и лозовиот полжав во природата така и овие на крајот од својата куќичка излачиле капче. Полжавот има на предната страна одозгора два пара долгнавести израстоци. Подолгиот пар има по едно око, а покусиот пар претставува сетило за допир. Од десната страна близу главата се наоѓа полов отвор. Низ него полжавот ги исфрла јајцата во земјата , кога за тоа ќе му дојде времето. Под работ на куќичката одвреме-навреме се отвора друг отвор за дишење што има врска со белите дробови. На предниот дел одоздола се гледа устата, а останатите делови се наоѓаат во куќичката.
2 Движење на полжавот
Полжавот се движи без тешкотии, излачува лига по која лази со брановидно движење на стапалото. Доколку се стави на стакло најдобро ќе се забележи неговото лесно движење.
3 Хранење на полжавот
Лозовиот полжав во природата се храни со лисја од различни растенија како и многу други полжави. Во терариумот можеме да му дадеме зелје, салата, круша или варен компир. Кога ги гризе тврдите лисја, се слуша тивок шум. Тој шум настанува од триењето на рапавиот запчест јазик и тврдата вилица со која ја дроби храната. Запчестиот јазик се вика ренде, а пак иситнетата храна минува низ долгите органи за варење.
4 Размножување на полжавот
Откако ќе ги исфрли јајцата во земјата, полжавот го напушта тоа место и натаму не се грижи за својот подмладок. По две до три недели од секое јајце се развива мал лозов полжав што расте брзо. Телото му е обвиткано со тенка кожичка наметка, која во текот на целиот живот излачува варовита куќичка. Со растењето на полжавот расте и куќичката.
5 Ползата и штетата од полжавите
Полжавите живеат во морето, во слатките води и на копното. Особено се штетни лозовиот полжав и голиот полжав, бидејќи се хранат со културни растенија. Во некои западни земји како што се Италија, Франција, Шпанија..., ги јадат лозовите полжави. Некои од морските полжави исто така се јадат како што е на пример волак.
6 Фосилите како сведоци на преминувањето од еден вид полжави во друг
Кај Новска во пластовите стари 10 милиони години се најдени вкаменети остатоци од полжавот палудина. Неговите куќички во најдолните, најстарите пластови се мазни, а завоите на куќичките се коски. Колку што се помлади пластовите на земјата , толку се и куќичките во неа поинакви. Во најгорните пластови се наоѓаат куќички со ниски завои, и тоа набрчкани со остри врвови, што значи дека еден вид полжав преминал во друг.
Салгир

Салгир (украински и |Салгир; |Salğır) — најдолга река во Крим, Украина. Се протега во должина од 204 км, а сливот зафаќа површина од 3.750 км<sup>2</sup>. Има просечен истек од 2 м<sup>3</sup>/с.
Извира во масивот Чатир Даг во плитаците на Сиваш во Азовското Море, недалеку од главниот град Симферопол. По течението, реката минува низ Севернокримскиот Канал.
Реката се користи за хидроенергија и земјоделско наводнување.
Росток (округ)

Росток (|Landkreis Rostock) — округ во северниот дел на сојузната покраина Мекленбург-Западна Померанија, Германија. Се граничи со (од запад надесно) округот Северозападен Мекленбург, Балтичкото Море, слободниот град Росток и окрузите Западна Померанија-Риген, Мекленбуршка Езерска Област и Лудвигслуст-Пархим. Административното седиште на округот е градот Гистров.
1 Историја
Округот бил основан со спојување на поранешните окрузи Бад Доберан и Гистров како дел од локалната административна реформа во септември 2011. Името на округот било одлучено на референдум на 4 септември 2011. Предложеното име за округот било Среден Мекленбург (''Mittleres Mecklenburg'').
2 Градови и општини
Слободни градови Слободни општини
Општински заедници
<sup>1</sup>седиште на општинската заедница;<sup>2</sup>град
Симферополски Реон

Симферополски Реон (|Симферопольский район, |Сімферопольський район,|Aqmescit rayonı) — реон во Република Крим, Русија, сместен во средишниот дел на републиката. Административен центар е градот Симферопол, кој е главен град и на целиот Крим.
Како и целиот Крим, припадноста на реонот е предмет на спор помеѓу Русија и Украина, која сè уште ја смета за сопствена територија.
1 Демографија
Според пописот на населението од 2001 година, регионот имал 149.253 жители. Во 2012 г. бројката нараснала на 157.589 жители. Според пописот од 2001 година, етничкиот состав на населението е следниов:* Руси — 49,4%
* Украинци — 23,5%
* Кримски Татари — 22,2%
* Белоруси — 1,4%
* Полјаци — 0,2%
* Молдавци — 0,2%
Кристофер Пул

Кристофер Пул (роден ц. 1988) — американски интернет претприемач од Њујорк, познат по основањето на мрежните места 4chan и Canvas. Тој првично го основал 4chan анонимно, под псевдонимот moot (секогаш напишано со мали букви).
Саки

Саки (|Са́ки, |Saq) — град во Република Крим, Русија. Населението брои 29.416 жители (2001). Градот е една од најважните бази на Украинската морнарица. Другите клучни бази се во Одеса, Новоозерно и Севастопол.
Како и целиот Крим, припадноста на градот е предмет на спор помеѓу Русија и Украина, која сè уште ја смета за сопствена територија.
1 Поврзано
* Саки (општина)
Ана Михајловски

Ана Михајловски —— српска телевизиска водителка, претежно на локални лиценцирани реални шоуа и емисии. Воедно работи и како глумица.
0.1 Кариера
Нејзиното прво појавување на телевизија е уште во средношколските денови во 2001 година, но официјално се појави како водителка на познатата емисија ''Летечки старт'' во февруари 2003 емитувајќи се на РТВ Пинк и со само 20 години заедно со Милан Калиниќ стана многу позната на Балканот. Во јуни 2004 се појави како водителка на ''48 часа свадба'', a потоа исто заедно со Милан Калиниќ доби водителска функција на реномираниот фестивал ''Сунлане скале'' кој се одржува во Херцег Нови, Црна Гора. Во мај 2007 го предводи познатиот ''Велики брат'', а во септември 2008 станува водител на ''Операција триумф''.
0.2 Приватен живот
Во 2004 започнува врска со стопанственикот Горан Стаменковиќ. Во 2006 го најавија своето венчавање кое никогаш не се случи, за да во октомври истата година се роди нивната ќерка Ива. Во јули 2008 нивната врска заврши и таа со нејзината ќерка се отсели од нивната куќа.
Шипковско Теќе

Шипковско Теќе (наречено и Шипково Теќе или Шипковечко Теќе) — историско село во областа Долен Полог, во Општина Тетово, во околината на градот Тетово.
Шипковското Теќе се наоѓало десно од денешното село Шипковица. Селото е иселено и се смета за историско. Административно и катастарски, селото е една целина со селото Шипковица.
На местото на селото постојат куќи, дел од нив и нови, а таму се наоѓаат и руини од поранешното детско одморалиште.
1 Географија и местоположба
Селото се наоѓа на врвот на една тераса висока околу 780 метри во долината на реката Пена, сместено на нејзината десна страна. Во селото се наоѓа изворот Жабљак.
Месностите во атарот на селото ги носат следниве имиња: Теќе, Хисар, Фуше Мад (Големо Поле) и Кштењ (Костени).
2 Историја
Селото било основано околу едно бекташко теќе, кое било дел од тетовското теќе. Според верувањата, ова теќе било основано околу 1750-тите од страна на некој дервиш Куен-баба, каде и умрел. Теќето било составено од една мала куќа, каде се наоѓал и гробот на основачот. На теќето и гробот нема натписи. Кај ова теќе околните мештани ги доведуваат болните за да оздрават.
Според едни испитувања во 1948 година, селото имало 3 куќи. Луѓето биле муслимани познати како ''Ибраимовци'' (уште наречени Исеновци или Шеелери). Тие биле чувари на теќето. Предците на овој род во Шипковско Теќе дошле во средината на век од Дебар.
Во 1948 година, во близина на селото било изградено детско летувалиште.
3 Стопанство
Мештаните на Шипковско Теќе живеат од земјоделство, сточарство и берат костени.
4 Самоуправа и политика
Селото се смета како издвоено маало („заселок“) на Шипковица.
5 Културни и природни знаменитости
;Теќиња
* Којун баба-теќе — теќе во селото
6 Поврзано
* Општина Тетово
* Долен Полог
Стивен Џерард

Стивен Џорџ Џерард, MBE (роден ) — англиски фудбалски тренер и поранешен фудбалер, играч од средниот ред.
1 Технички одлики
Тој поголемиот дел од својата кариера играл на позицијата централен среден играч, но исто така често играл и како втор напаѓач, дефанзивен играч од среден ред, десен бек и десно крило.
2 Кариера
Џерард ја започнал својата кариера во екипата на Ливерпул и го направил своето деби за првиот тим на 29 ноември 1998 против Блекбурн Роверс, влегувајќи како замена на местото на Вегард Хегем во полседната минута од натпреварот. Речиси целата кариера ја поминал во Ливерпул од 1998-2015. На 7 јануари 2015 потпишал за Лос Анџелес Галакси.
3 Почести
Член на Британската Империја
''«За неговите заслуги во фудбалот и спортот во Велика Британија»'' — Лондон, 29 декември 2006
Хосе Мануел Пинто

Хосе Мануел Пинто Колорадо — поранешен шпански фудбалер кој играл на Позицијата голман.
По долгото поминато време во Селта, тим со кој Пинто за првпат заиграл во Ла Лига, тој потпишал за Барселона во 2008 година, првично да служи како втор голман. Тој бил дел од генерациите на Барселона кои освоиле 16 трофеи, вклучувајќи четири домашни првенства и две освоени титули во Лигата на Шампионите.
Куп на шампиони 1983-1984

Куп на шампиони 1983/84 — 29-то издание на Купот на шампионите, најсилното европско клупско фудбалско натпреварување. Финалето било одиграно на 30 мај 1984 на Олимпискиот стадион во Рим. На тој меч Ливерпул го победил тимот на Рома по подоброто изведување на пенали. За Ливерпул тоа била четврта титула во ова натпреварување.
1 Резултати
1.1 Квалификации
Екипа 1, Рез., Екипа 2, 1 натпревар, 2 натпревар
Оденсе, 0:6, Ливерпул, 0:5, 0:1
Лех Познањ, 2:4, Атлетик Билбао, 2:0, 0:4
Ајакс, 0:2, Олимпијакос, 0:0, 0:2
Бенфика, 6:2, Линфилд, 3:0, 3:2
Ѓер, 4:1, Викингур, 2:1, 2:0
Динамо Минск, 3:2, Грасхопер, 1:0, 2:2
Лахти, 0:4, Динамо Букурешт, 0:1, 0:3
Хамбургер, -, Влазнија, -, -
Фенербахче, 0:5, Бохемијанс Прага, 0:1, 0:4
Рапид Виена, 4:3, Нант, 3:0, 1:3
Етлон Таун, 4:11, Стандард Лијеж, 2:3, 2:8
Хамрун Спартанс, 0:6, Данди Јунајтед, 0:3, 0:3
ЦСКА Софија, 4:4, Омонија, 3:0, 1:4
Рома, 4:2, Гетеборг, 3:0, 1:2
Динамо Берлин, 6:1, Jeunesse Esch, 4:1, 2:0
Партизан, 5:1, Викинг, 5:1, 0:0
1.2 Осмина финала
Екипа 1, Рез., Екипа 2, 1 натпревар, 2 натпревар
Ливерпул, 1:0, Атлетик Билбао, 0:0, 1:0
Олимпијакос, 1:3, Бенфика, 1:0, 0:3
Ѓер, 4:9, Динамо Минск, 3:6, 1:3
Динамо Букурешт, 5:3, Хамбургер, 3:0, 2:3
Бохемијанс Прага, 2:2, Рапид Виена, 2:1, 0:1
Стандард Лијеж, 0:4, Данди Јунајтед, 0:0, 0:4
ЦСКА Софија, 0:2, Рома, 0:1, 0:1
Динамо Берлин, 2:1, Партизан, 2:0, 0:1
1.3 Четвртфинале
Екипа 1, Рез., Екипа 2, 1 натпревар, 2 натпревар
Ливерпул, 5:1, Бенфика, 1:0, 4:1
Динамо Минск, 1:2, Динамо Букурешт, 1:1, 0:1
Рапид Виена, 2:2, Данди Јунајтед, 2:1, 0:1
Рома, 4:2, Динамо Берлин, 3:0, 1:2
1.4 Полуфинале
Екипа 1, Рез., Екипа 2, 1 натпревар, 2 натпревар
Ливерпул, 3:1, Динамо Букурешт, 1:0, 2:1
Данди Јунајтед, 2:3, Рома, 2:0, 0:3
Росточки универзитет

Росточки универзитет (|Universität Rostock) — универзитет во градот Росток, во сојузната покраина Мекленбург-Западна Померанија, Германија.
Основан во 1419 година, тој е еден од најстарите универзитети во светот и најстар и најголем универзитет во континентална Северна Европа и областа околу Балтичкото Море. Тој е трет најстар универзитет во Германија, кој работел без прекин. Универзитетот е поврзуван со пет нобеловци. Во зимскиот семестар 2011/12 биле запишани 15.312 студенти.
1 Луѓе
Во скоро шест векови постоење, бројни познати студенти и професори се поврзуваат со универзитетот. Дел од нив се:
* Тихо Брахе — дански астроном
* Карл Фридрих Вилхелм Брокман — филозоф
* Алберт Ајнштајн — физичар и нобеловец (почесен доктор на наука во 1919)
* Олав Енгелбректсон — 28. и последен римокатолички архиеписок на Нидарос
* Арно Еш — студент и либерален политичар
* Карл фон Фриш — етнолог и нобеловец
* Јоахим Гаук — 11. претседател на Германија, студирал теологија во Росток до 1965, почесен доктор
* Конрад Геселен — астроном, математичар и свештеник
* Валтер Халштајн — прв претседател на Европската комисија
* Хоскулд Хоскулдсон — 28. и последен римокатолички епископ на Ставангер
* Валтер Кемповски — писател
* Албрехт Косел — научник и нобеловец
* Могенс Лауритсен — 27. и последен римокатолички епископ на Хамар
* Макс Планк — физичар и нобеловец (почесен доктор на науки во 1919)
* Исак Рилф — филозоф
* Мориц Шлик — филозоф
* Хајнрих Шлиман — археолог
* Рудолф Штајнер — антрополог
* Ото Штерн — физичар и нобеловец
2 Галерија
3 Поврзано
* Список на универзитети во Германија
* Росток
* Грајфсвалдски универзитет
Никола Темков

Никола Темков, роден на во Скопје, е македонски стрип автор и илустратор. Неговите стрипови се објавувани во списанијата: „Студентски Збор“, „Стрип Арт”, „творец”, „Синдром”, „Пегаз” (Македонија), „Апокалипса” (Словенија), француското издание “Francopholie”, како и американските изданија “Sawdust” и “Stalker”.
Од 2010 до 2012 работи на веб-стрип ( ) што излегува неделно во Канада. Работел на илустрации на неколку објавени книги и сликовници и тоа за различни издавачи од Англија, САД (Workshed Studio), и Македонија (Просветно дело, Табернакул). Има и работно искуство како илустратор/дизајнер на списанија во Македонија (Life Магазин, Карамел).
Има учествувано на повеќе групни изложби во Македонија, Србија, Грција и Чешка. Во 2012 има реализирано самостојна изложба во Кафе ЛИ.
Во 2013 заедно со Игор Јовчевски отвораат издавачка куќа „Стрип-Квадрат“.
Во 2014 година го објавува стрип албумот , како и сликовниците од едицијата , и тоа: , , , и .
1 Наводи
5. , „Република“, 22 Мај 2014
6. , „Купи книга“, 20 Јули 2016
Таијас Браунинг

Таијас "Тај" Браунинг (роден на 27 мај 1994 во Ливерпул) — англиски фудбалер, играч од одбраната на Евертон.
1 Технички одлики
Талентиран десен бек познат по неговото брзо темпо и физичка сила.
2 Кариера
2.1 Евертон
Роден во Ливерпул, но има кинеско потекло. Браунинг се приклучил на академијата на Евертон во 2004 година и оттогаш има забележано некои импресивни достигнувања за време на неговиот престој во клубот. Тој направил неколку настапи за Евертон во категоријата под 18 години во текот на сезоната 2009-10, а исто така бил дел од тимот на ''карамелите'' кој настапил на FA Youth купот.
Во јуни 2011 година, Браунинг потпишал двегодишен професионален договор со клубот, само неколку недели откако му помогнал на составот под 18 години да ја освои националната титула.
Тој сега е редовна стартер во тимот под 21-на година, а во април 2012 година, им помогнал да стигнат до последните четири на Далас купот. На 30 декември 2012, тој бил повикан за натпреварот на првиот тим на Евертон од менаџерот Дејвид Мојес во поразот од Челзи со 1-2, но останал неискористена резерва.
По враќањето од заем го имал својот втор повик за првиот тим на 1 март 2014, во победата над Вест Хем Јунајтед со 1-0, но ниту новиот менаџер Роберто Мартинес не му дал шанса да дебитира.
2.2 Виган Атлетик
На 10 јануари 2014, Браунинг заминал на едномесечен заем во Виган Атлетик, правејќи го своето професионало деби еден ден подоцна против Борнмут во победата од 3-0, заменувајќи го Џејмс Перч во второто полувреме.
3 Репрезентативна кариера
Браунинг бил повикан во репрезентацијата на Англија до 17 години заедно со својот соиграч од академија на Евертон Џон Лундстрам.
Во март 2013, е повикан за репрезентацијата на Англија до 19 години, а своето деби го направил во натпревар против Турција.
Тој исто така има право да ја претставува репрезентацијата на Кина на меѓунродно ниво.
Македонски претседателски избори (2014)

Македонски претседателски избори (2014) — редовни, петти, претседателски избори кои се одржале на 13 април и 27 април 2014 година. Истовремено со вториот круг на претседателските избори се одржаа и предвремени парламентарни избори. За првпат на овие претседателски избори македонските државјани кои живеат или работат во странство имаа право да гласаат во странство.
За избор на претседател на Македонија се бореа четворица кандидати. По вториот круг победи кандидатот на ВМРО ДПМНЕ и дотогашен претседател на Македонија, Ѓорѓе Иванов.
1 Кандидати
Следуваат кандидатите за претседател на Македонија по азбучен ред:
, слика, кандидат, лични податоци, партија, начин на кандидатура, резултати
1., Иванов, Ѓорге, 2 мај 1960, Валандово, ВМРО-ДПМНЕ, потписи од граѓани, 534.910 гласови
2., Пендаровски, Стево, 3 април 1963, Скопје, СДСМ, пратенички потписи, 398.077 гласови
3., Поповски, Зоран, 8 септември 1962, Скопје, ГРОМ, потписи од граѓани, 31.368 гласови
4., Халими, Илјаз, 1954, Сушиќе, Косово, ДПА, потписи од граѓани, 38.966 гласови
2 Кандидирање
Актуелниот претседател на Македонија до 2014 година, Ѓорге Иванов успешно собрал 10.000 потписи на 1 март 2014 година. Свои 10.000 потписи поднеле и кандидатите Зоран Поповски од ГРОМ и Илијаз Халими од ДПА. Кандидатот за претседател на СДСМ, Стево Пендаровски, добил потписи од пратениците на опозицијата. ДУИ одлучи да ги бојкотира претседателските избори, бидејќи ВМРО-ДПМНЕ не го прифати нивниот предлог за избор на „консензуален кандидат“.
Покрај овие кандидати, 10.000 потписи собираа и Стојанче Ангелов од Достоинство, како и професорката Билјана Ванковска. И двајцата не успеаја да ги соберат потребните потписи за поднесување своја кандидатура на изборите.
3 Резултати
3.1 Прв круг
Првиот круг се одржал на 13 април 2014. Водство во првиот круг остварил Иванов со освоени 448.303 гласови односно 51,65%, додека второпласиран бил Пендаровски со 326.069 гласови или 37,57% од избирачите кои гласале.
3.2 Втор круг
Вториот круг се одржа на 27 април 2014 година. Во него се пласираа кандидатите Ѓорѓе Иванов и Стево Пендаровски. Победи кандидатот на ВМРО-ДПНМЕ Ѓорѓе Иванов со освоени 534.910 гласови наспроти кандидатот на СДСМ Стево Пендаровски со 398.077 гласови.
Кандидат, Партија, Прв круг, Втор круг
Бр. на гласови, %, Бр. на гласови, %
Ѓорге Иванов, ВМРО-ДПМНЕ, 449.442, 51.69, 534.910, 55.28
Стево Пендаровски, Социјалдемократски сојуз на Македонија, 326.164, 37.51, 398.077, 41.14
Илијаз Халими, Демократска партија на Албанците, 38,966, 4.48
Зоран Поповски, Граѓанска опција за Македонија, 31.368, 3.61
Неважечки ливчиња, 23.677, 2.71, 34.707, 3.58
Вкупно, 869.547, 100, 967.676, 100
Право на глас/излезност, 1.779.572, 48.86, 1.779.572, 54.36
Извор: ,
4 Поврзано
*Претседател на Македонија
*Македонски претседателски избори, 2009
Керчки Полуостров

Керчки Полуостров (|Керченский полуостров, |Keriç yarımadası, |Керченський півострів) — полуостров во источниот дел на Крим, Русија. Се протега кон Таманскиот Полуостров во Краснодарскиот крај и потсетува на теснец помеѓу двете соседни мориња: Азовското и Црното Море. Поголемиот дел од полуостровот влегува во рамките на Ленинскиот реон.
Полуостровот е скоро целосно опкружен со вода и само на запад се поврзува со копното на Крим преку теснец кој е широк само 17 километри (од јужниот крај на Арбатскиот Провлак до градот Приморски, Феодосија). Јужниот брег на полуостровот се граничи со самото Црно Море и Феодосискиот Залив, додека на исток како природна граница е Керчкиот Проток, додека северните брегови се дел од брегот на Азовското Море, Казантипскиот Залив и Арбатскиот Залив. Северозападно од полуостровот се издвојува друг теснец познат како Арбатски Провлак, кој го раздвојува Сиваш од Азовското Море.
Најширок дел од полуостровот е помеѓу ’ртот Казантип и ’ртот Хауда, околу 52 километри. Должината на полуостровот е над 90 километри од западниот дел до ’ртот Фонар. Вкупната површина на полуостровот е само 2.830 км², што е само 10% од вкупната површина на Крим.
1 Поврзано
* Керчки Проток
* Ленински реон
* Кримски мост